Nordjyder med hang til solen i Sydspanien får nu mulighed for at flyve direkte til Alicante fra Aalborg hele året. Flyselskabet Norwegian har tilsyneladende så stor succes med den nye rute, så den er blevet en fast årlig rute. Det skriver Aalborg Lufthavn på sin hjemmeside. Hidtil har nordjyder skullet til Billund eller København for at komme til middelhavsbyen. Men prøveperiode henover foråret med direkte fly fra Aalborg har givet Norwegian tro på, at der også er passagerer til ruten vinteren igennem. Norwegian flyver to gange om ugen til Alicante.

Opsummering:
Flyselskabet Norwegian har besluttet at gøre ruten Aalborg-Alicante helårlig med to ugentlige afgange.